Sergijev Possad
Sergijev Possad on linn Venemaal Moskva oblastis, Sergijev Possadi rajooni keskus. Asub Moskvast 70 km kirdes. Linn on asutatud 1742. aastal külade liitmise teel. Aastatel 1919–1930 kandis see nime Sergijev ja 1930–1991 Zagorsk. Tähtsaim vaatamisväärsus on Troitse-Sergi suurklooster, mis on üks Vene Õigeusu Kiriku keskusi. Masina- ja keemiatööstuse keskus. Asub Moskva–Jaroslavli raudteeliinil.